**SVEUČILIŠTE JOSIPA JURJA STROSSMAYERA U OSIJEKU**

**ODJEL ZA MATEMATIKU**

KLASA:003-06/16-01/05

URBROJ:2158-60-45-16-02

Osijek, 28. travnja 2016.

# SKRAĆENI ZAPISNIK

129. sjednice Vijeća Odjela (IX. sjednice Vijeća Odjela u akademskoj 2015./2016. godini) održane 28. travnja 2016. u 10.00 sati u dvorani broj 9 Odjela za matematiku, Trg Ljudevita Gaja 6, Osijek.

**Nazočni članovi (18):**

Prof. dr. sc. Ninoslav Truhar, prof. dr. sc. Mirta Benšić, prof. dr. sc. Antoaneta Klobučar, izv. prof. dr. sc. Krešimir Burazin, izv. prof. dr. sc. Domagoj Matijević, izv. prof. dr. sc. Mihaela Ribičić Penava, izv. prof. dr. sc. Kristian Sabo, doc. dr. sc. Dragana Jankov Maširević, doc. dr. sc. Tomislav Marošević, doc. dr. sc. Nenad Šuvak, doc. dr. sc. Zoran Tomljanović, predstavnici suradnika: Ivan Papić i Jelena Jankov, predstavnik nastavnika: dr. sc. Josip Cvenić, predstavnici studenata: Toni Milas, Marijana Pravdić i Dino Škrobar te predstavnik ostalih zaposlenika: Goran Marković.

**Ispričani članovi (11)**

Prof. dr. sc. Dragan Jukić, prof. dr. sc. Rudolf Scitovski, prof. dr. sc. Šime Ungar, izv. prof. dr. sc. Zdenka Kolar-Begović, izv. prof. dr. sc. Ivan Matić, doc. dr. sc. Mirela Jukić Bokun, doc. dr. sc. Ljerka Jukić Matić, doc. dr. sc. Snježana Majstorović, doc. dr. sc. Darija Marković, doc. dr. sc. Ivan Soldo i predstavnica studenata: Dolores Begović.

**Ostali nazočni (13):**

Dr. sc. Danijel Grahovac, dr. sc. Suzana Miodragović, dr. sc. Domagoj Ševerdija, mr. sc. Petar Taler, Luka Borozan, Darija Brajković, Ivana Crnjac, Rebeka Čorić, Marija Miloloža Pandur, Matea Puvača, Katarina Vincetić, Biljana Graša i Marija Sabo.

Pročelnica Odjela, prof. dr. sc. Mirta Benšić, pozdravila je prisutne, konstatirala da je prisutan dovoljan broj članova Vijeća kako bi se mogle donositi valjane Odluke, te predložila

**DNEVNI RED:**

1. Usvajanje zapisnika 128. sjednice Vijeća Odjela od 12. travnja 2016.
2. Izbori u znanstvena zvanja

* Izvješće Stručnog povjerenstva za ocjenu ispunjenosti uvjeta za izbor dr. sc. Suzane Miodragović, poslijedoktorandice Odjela za matematiku, u znanstveno zvanje znanstvenog suradnika u znanstvenom području prirodnih znanosti, znanstvenom polju matematiku
* Izvješće Stručnog povjerenstva za ocjenu ispunjenosti uvjeta za izbor dr. sc. Andree Krajina u znanstveno zvanje znanstvenog suradnika u znanstvenom području prirodnih znanosti, znanstvenom polju matematiku

1. Imenovanje Stručnog povjerenstva za ocjenu nastupnog predavanja dr. sc. Ivice Martinjaka, pristupnika natječaja za izbor jednog nastavnika/nastavnice u naslovno znanstveno-nastavno zvanje docenta iz znanstvenog područja Prirodnih znanosti, znanstvenog polja matematika, objavljenog 23. ožujka 2016. godine u "Narodnim novinama" br. 25/2016., Večernjem listu i na mrežnim stranicama Sveučilišta Josipa Jurja Strossmayera u Osijeku i Odjela za matematiku
2. Imenovanje Povjerenstva za unaprjeđivanje i osiguranje kvalitete visokog obrazovanja na Odjelu za matematiku
3. Prijedlog članova panela za vrednovanje istraživačkih projekata Hrvatske zaklade za znanost za područje prirodnih znanosti, polje Matematika
4. Izvješće o provedenoj internoj studentskoj anketi Odjela za matematiku
5. Razno

Dnevni red je jednoglasno usvojen.

**AD 1.**

*Usvajanje zapisnika 128. sjednice Vijeća Odjela od 12. travnja 2016.*

Zapisnik 128. sjednice Vijeća Odjela *jednoglasno* je usvojen u cijelosti *(Prilog 1).*

**AD 2.**

*Izbori u znanstvena zvanja*

* *Izvješće Stručnog povjerenstva za ocjenu ispunjenosti uvjeta za izbor dr. sc. Suzane Miodragović, poslijedoktorandice Odjela za matematiku, u znanstveno zvanje znanstvenog suradnika u znanstvenom području prirodnih znanosti, znanstvenom polju matematiku*

Na temelju pozitivnog Izvješća i prijedloga Stručnog povjerenstva za ocjenu ispunjenosti uvjeta za izbor dr. sc. Suzane Miodragović, poslijedoktorandice Odjela za matematiku Sveučilišta Josipa Jurja Strossmayera u Osijeku u znanstveno zvanje znanstvenog suradnika od 15. ožujka 2016., Vijeće Odjela za matematiku *jednoglasno* je donijelo mišljenje da **dr. sc. Suzana Miodragović**, poslijedoktorandica Odjela za matematiku Sveučilišta Josipa Jurja Strossmayera u Osijeku, ispunjava uvjete za izbor u znanstveno zvanje **znanstvenog suradnika u znanstvenom području prirodnih znanosti, znanstveno polje matematika** te se predlaže Matičnom odboru za područje prirodnih znanosti – polje matematike da donese odluku o izboru dr. sc. Suzane Miodragović u znanstveno zvanje znanstvenog suradnika *(Prilog 2).*

* *Izvješće Stručnog povjerenstva za ocjenu ispunjenosti uvjeta za izbor dr. sc. Andree Krajina u znanstveno zvanje znanstvenog suradnika u znanstvenom području prirodnih znanosti, znanstvenom polju matematiku*

Na temelju pozitivnog Izvješća i prijedloga Stručnog povjerenstva za ocjenu ispunjenosti uvjeta za izbor dr. sc. Andree Krajina u znanstveno zvanje znanstvenog suradnika od 8. travnja 2016., Vijeće Odjela za matematiku *jednoglasno* je donijelo mišljenje da **dr. sc. Andrea Krajina** ispunjava uvjete za izbor u znanstveno zvanje **znanstvenog suradnika u znanstvenom području prirodnih znanosti, znanstveno polje matematika** te se predlaže Matičnom odboru za područje prirodnih znanosti – polje matematike da donese odluku o izboru dr. sc. Andree Krajina u znanstveno zvanje znanstvenog suradnika *(Prilog 3)*.

**AD 3.**

*Imenovanje Stručnog povjerenstva za ocjenu nastupnog predavanja dr. sc. Ivice Martinjaka, pristupnika natječaja za izbor jednog nastavnika/nastavnice u naslovno znanstveno-nastavno zvanje docenta iz znanstvenog područja Prirodnih znanosti, znanstvenog polja matematika, objavljenog 23. ožujka 2016. godine u "Narodnim novinama" br. 25/2016., Večernjem listu i na mrežnim stranicama Sveučilišta Josipa Jurja Strossmayera u Osijeku i Odjela za matematiku*

Vijeće Odjela za matematiku *jednoglasno* je donijelo Odluku o imenovanju **Stručnog povjerenstva za ocjenu nastupnog predavanja dr. sc. Ivice Martinjaka,** pristupnika natječaja za izbor jednog nastavnika/nastavnice u naslovno znanstveno-nastavno zvanje docenta iz znanstvenog područja Prirodnih znanosti, znanstvenog polja matematika, objavljenog 23. ožujka 2016. godine u "Narodnim novinama" br. 25/2016., Večernjem listu i na mrežnim stranicama Sveučilišta Josipa Jurja Strossmayera u Osijeku i Odjela za matematiku u sastavu:

1. **Doc. dr. sc. Mirela Jukić Bokun**,docenticaOdjela za matematiku u sastavu Sveučilišta Josipa Jurja Strossmayera u Osijeku, predsjednica Povjerenstva
2. **Izv. prof. dr. sc. Krešimir Burazin**, izvanredni profesor Odjela za matematiku u sastavu Sveučilišta Josipa Jurja Strossmayera u Osijeku, član
3. **Doc. dr. sc. Ivan Soldo**,docentOdjela za matematiku u sastavu Sveučilišta Josipa Jurja Strossmayera u Osijeku, član *(Prilog 4)*.

**AD 4.**

*Imenovanje Povjerenstva za unaprjeđivanje i osiguranje kvalitete visokog obrazovanja na Odjelu za matematiku*

Vijeće Odjela za matematiku *jednoglasno* je donijelo Odluku o imenovanju Povjerenstva za unaprjeđivanje i osiguranje kvalitete visokog obrazovanja na Odjelu za matematiku Sveučilišta Josipa Jurja Strossmayera u Osijeku u sastavu:

* tri (3) predstavnika nastavnika:

1. **doc. dr. sc. Dragana Jankov Maširević, predsjednica Povjerenstva**
2. **izv. prof. dr. sc. Mihaela Ribičić Penava, član**
3. **doc. dr. sc. Nenad Šuvak, član**

* jedan (1) predstavnik asistenata

1. **Mateja Đumić, mag. math., član**

* jedan (1) predstavnik studenata

1. **Una Radojičić, studentica prve godine diplomskog sveučilišnog studija Matematike, smjer Financijska matematika i statistika, član**

* dva (2) predstavnika vanjskih dionika:

1. **prof. dr. sc. Marijana Zekić-Sušac, redovita profesorica Ekonomskog fakulteta u Osijeku, član**
2. **Krešimir Mlinarić, Adacta d.o.o. Zagreb** *(Prilog 5)***.**

**AD 5.**

*Prijedlog članova panela za vrednovanje istraživačkih projekata Hrvatske zaklade za znanost za područje prirodnih znanosti, polje Matematika*

Vijeće Odjela za matematiku *jednoglasno* je donijelo Odluku kojom za članove panela za vrednovanje istraživačkih projekata Hrvatske zaklade za znanost **za područje prirodnih znanosti, polje Matematika** predlaže sljedeće nastavnike Odjela za matematiku u sastavu Sveučilišta Josipa Jurja Strossmayera u Osijeku:

1. **Prof. dr. sc. Ninoslav Truhar,** redoviti profesor u trajnom zvanju
2. **Prof. dr. sc. Mirta Benšić**, redovita profesorica
3. **Izv. prof. dr. sc. Krešimir Burazin**, izvanredni profesor
4. **Izv. prof. dr. sc. Kristian Sabo**, izvanredni profesor *(Prilog 6)*.

**AD 6.**

*Izvješće o provedenoj internoj studentskoj anketi Odjela za matematiku*

Doc. dr. sc. Dragana Jankov Maširević, predsjednica Povjerenstva za unaprjeđivanje i osiguranje kvalitete visokog obrazovanja informirala je prisutne o provedenoj internoj studentskoj anketi na Odjelu za matematiku u periodu 25. siječnja do 14. veljače 2016. godine, odnosno neposredno nakon završetka nastave u zimskom semestru akademske 2015./2016. a sadržavala je devet pitanja vezanih uz nastavu na kolegijima koji su se izvodili u zimskom semestru.

Anketa je bila anonimna te je provedena s namjerom dobivanja povratnih informacija od studenata koje će pomoći povećanju kvalitete izvođenja nastave iz svakog pojedinog kolegija. Također, ovom anketom su obuhvaćena pitanja koja nisu pokrivena Jedinstvenom Sveučilišnom anketom što je bio dodatni motiv za izvođenje ovakve ankete.

Studenti su anketi pristupali preko ISVU sustava te su u svakom trenutku za vrijeme trajanja ankete mogli ispuniti anketu za sve ponuđene kolegije koje su pohađali u zimskom semestru akademske 2015./16. ili samo za određene kolegije po izboru. Od 398 studenata koji su mogli pristupiti anketi u ispunjavanju je sudjelovalo 196 studenata uz napomenu da nisu svi studenti ispunjavali ankete za sve kolegije odslušane u zimskom semestru. Bitno je istaknuti da Odjel za matematiku u ISVU sustavu vodi 398 studenata, a izvan sustava je 74 studenata koji nisu mogli pristupiti anketi (to su studenti 5. godine integriranog nastavničkog studija te studenti preddiplomskog i nastavničkog studija u dovršenju).

U sklopu ankete studenti su trebali procijeniti koliko ECTS bodova bi dodijelili određenom kolegiju, pri čemu se definicija ECTS boda nalazila u anketi kod odgovarajućeg pitanja. Uvidom u rezultate vidljivo je da nema velikih odstupanja od ECTS bodova predviđenih studijskim programom za svaki pojedini kolegij. Studenati koji su ispunjavali anketu iz kolegija Metodika nastave matematike I izrazili su želju za povećanjem satnice toga kolegija.

Svi studenti mogu vidjeti rezultate ankete objavljene na web stranici Odjela za matematiku.

Prof. dr. sc. Mirta Benšić, pročelnica Odjela za matematiku istaknula je da će kod promjena studijskih programa uvažiti mišljenje studenata o dodjeljivanju ECTS bodova određenom kolegiju, te će provesti potrebne konzultacije i razgovore s nastavnicima i asistentima koji će pridonijeti kvaliteti nastave. Također je obavijestila sve prisutne da su na prošloj sjednici Senata Sveučilišta J. J. Strossmayera u Osijeku prezentirani rezultati Jedinstvene sveučilišne studentske ankete i da će uskoro biti distribuirani po sastavnicama Sveučilišta. Na Odjelu za matematiku studentima će se rezultati ankete prezentirati na sastancima s voditeljima godišta.

**AD 7.**

*Razno*

Pod točkom razno nije bilo primjedbi.

Prof. dr. sc. Mirta Benšić, pročelnica Odjela za matematiku, zahvalila se nazočnima te zaključila rad Vijeća Odjela u 10:17.

|  |  |
| --- | --- |
| **Zapisnik sastavila** | **Pročelnica Odjela za matematiku** |
|  |  |
|  |  |
| Marija Sabo | Prof. dr. sc. Mirta Benšić |